सभी सामग्री एक कटोरे में लें और अपनी त्वचा के टाइप के अनुसार दूध या दही मिलाकर पेस्ट बनायें। चेहरे को पानी से धोकर साफ़ करें। अगर आपकी त्वचा पर ब्लैकहेड्स या वाइटहेड्स हैं, खासतौर पर नाक के चारों तरफ; तो एक गहरे कटोरे में पानी गर्म करें, और उसमें कॉटन का रूमाल या छोटा टॉवल डुबायें। अब इस टॉवल को अपने चेहरे पर 2 से 3 मिनिट रखें और हटा दें। इससे आपके चेहरे के रोमछिद्र ढीले हो जाएंगे और उनमे जमा मैल, ब्लैक और वाइटहेड्स आसानी से बाहर आ जाएंगे। साफ़ चेहरे पर इस पेस्ट को लगायें। लगभग 20 मिनिट के लिए लगाकर रखें और फिर साफ़, ठन्डे पानी से धो डालें। चेहरे पर अपना रेगुलर मॉइस्चराइजर और सनस्क्रीन लगायें। चेहरे को सुन्दर बनाए रखने के लिए और किसी तरह की समस्या से छुटकारा पाने के लिये इसे हफ्ते में कम से कम दो बार इस्तेमाल करें।